techiaith/cofnodycynulliad_en-cy huggingface dataset:
English: I'm very glad that Jack Sargeant has also raised this question this afternoon. At the end of 2021, there will be just one bank left serving the people of Clwyd South. The area has lost 80 per cent of its banks since 2015. It puts residents at risk, travelling out of town. The Barclays branch in Llangollen is the only physical bank branch left in the constituency. The community bank, just to say for Members, is a benefit, and I think that this is well supported across this Chamber. It's going to be a mutual owned by, and run for the benefit of, its members. It will improve access to banking services and access to cash, with multichannel bilingual banking services for people and businesses. It will also be collaborating with the Welsh financial ecosystem, for example credit unions, and will create direct jobs as well. No community banks operate in the UK, but we will be the first community bank to operate. Banc Cambria aims to provide everyday retail banking across the whole of Wales.
Welsh: Rwy'n falch iawn fod Jack Sargeant hefyd wedi codi'r cwestiwn hwn y prynhawn yma. Ar ddiwedd 2021, un banc yn unig a fydd ar ôl i wasanaethu pobl De Clwyd. Mae'r ardal wedi colli 80 y cant o'i banciau ers 2015. Mae'n rhoi preswylwyr mewn perygl wrth iddynt orfod teithio allan o'r dref. Cangen Barclays yn Llangollen yw'r unig gangen banc ffisegol sydd ar ôl yn yr etholaeth. I mi gael dweud wrth yr Aelodau, mae'r banc cymunedol o fudd mawr a chredaf fod cefnogaeth dda iddo ar draws y Siambr hon. Bydd yn eiddo i'w aelodau ac yn cael ei redeg er budd i'w aelodau. Bydd yn gwella mynediad at wasanaethau bancio a mynediad at arian parod, gyda gwasanaethau bancio dwyieithog amlsianel i bobl a busnesau. Bydd hefyd yn cydweithio ag ecosystem ariannol Cymru, er enghraifft undebau credyd, a bydd yn creu swyddi uniongyrchol hefyd. Nid oes yr un banc cymunedol yn gweithredu yn y DU, ond ni fydd y banc cymunedol cyntaf i weithredu. Nod Banc Cambria yw darparu cyfleuster bancio personol cyffredinol ledled Cymru.
English: Diolch yn fawr, Llywydd. Could I just start by thanking the Member for Clwyd South for his kind words - Ken Skates - and also for his work as a Minister to date on the community bank, and the Minister who is responsible now, Jane Hutt, for her commitment to date? Minister, as you have know, I've long championed for a community bank in Buckley in my constituency. Can you update the Chamber on the progress being made to open Wales's first community bank branch in Buckley?
Welsh: Diolch yn fawr, Lywydd. A gaf fi ddechrau drwy ddiolch i'r Aelod dros Dde Clwyd am ei eiriau caredig - Ken Skates - a hefyd am ei waith fel Gweinidog hyd yma ar y banc cymunedol, a'r Gweinidog sy'n gyfrifol yn awr, Jane Hutt, am ei hymrwymiad hyd yma? Weinidog, fel y gwyddoch, rwyf wedi bod yn dadlau dros gael banc cymunedol ym Mwcle yn fy etholaeth ers amser maith. A allwch chi roi'r wybodaeth ddiweddaraf i'r Siambr am y cynnydd a wneir ar agor cangen o fanc cymunedol cyntaf Cymru ym Mwcle?
English: Yes. Well, thank you very much, Jack Sargeant, another champion and pioneer for the community bank bid, alongside former economy and transport Minister Ken Skates, who got this initiative under way, and it is so good that we are taking this forward. I know how hard the Member for Alyn and Deeside - and Buckley, I believe the town council have campaigned for a community bank in Buckley. So, the roll-out and timing of branches are under development by Banc Cambria, and I'm also meeting high-street banks shortly to discuss social justice issues because of the closure of bank branches across the whole of Wales, which must concern the whole of this Chamber.
Welsh: Iawn. Wel, diolch yn fawr iawn, Jack Sargeant, hyrwyddwr ac arloeswr arall dros y cynnig o fanc cymunedol, ochr yn ochr â chyn-Weinidog yr economi a thrafnidiaeth, Ken Skates, a roddodd y fenter hon ar waith, ac mae mor dda ein bod yn bwrw ymlaen â hyn. Gwn pa mor galed y mae'r Aelod dros Alun a Glannau Dyfrdwy - a Bwcle, credaf fod cyngor y dref wedi ymgyrchu dros fanc cymunedol ym Mwcle. Felly, mae Banc Cambria yn datblygu'r gwaith o gyflwyno ac amseru canghennau, ac rwyf hefyd yn cyfarfod â banciau'r stryd fawr cyn bo hir i drafod materion cyfiawnder cymdeithasol yn sgil cau canghennau banc ledled Cymru gyfan, sy'n destun pryder i bawb yn y Siambr hon.
English: Thank you for your responses so far to these points, Minister. Clearly, some communities are seeking community banks in their areas. I was wondering how you prioritise which towns and communities would have a community bank in them.
Welsh: Diolch ichi am eich ymatebion hyd yn hyn i'r pwyntiau hyn, Weinidog. Yn amlwg, mae rhai cymunedau'n chwilio am fanciau cymunedol yn eu hardaloedd. Roeddwn yn meddwl tybed sut rydych yn blaenoriaethu pa drefi a chymunedau a fyddai â banc cymunedol ynddynt.
English: This is the work of Banc Cambria, as they take this forward. I'm very glad that they have sought to meet Members and key people, spokespeople, across the Chamber. They're looking particularly at relationship working and partnership with credit unions, so I can give you an example in terms of Cambrian Credit Union in north Wales engaging with this. It is still a proposal; it envisages in terms of the way forward community banks across Wales, but I'm sure this is going to be as a result of not only our investment, which came formerly from Ken Skates, to conduct that feasibility, but also the prospects for where it is most appropriate and needed to have a high-street bank access point for Cambria.
Welsh: Gwaith Banc Cambria yw hwn, wrth iddynt ddatblygu hyn. Rwy'n falch iawn eu bod wedi ceisio cyfarfod ag Aelodau a phobl allweddol, llefarwyr, ar draws y Siambr. Maent yn edrych yn benodol ar weithio mewn partneriaeth ag undebau credyd, felly gallaf roi enghraifft i chi o ran Undeb Credyd Cambrian yng ngogledd Cymru sy'n ymwneud â hyn. Cynnig ydyw o hyd; mae'n rhagweld banciau cymunedol ledled Cymru yn y dyfodol, ond rwy'n siŵr y bydd hyn o ganlyniad i'n buddsoddiad ni, a ddaeth gan Ken Skates yn flaenorol, i gynnal yr astudiaeth ddichonoldeb, yn ogystal â'r rhagolygon ar gyfer lle sydd fwyaf priodol a lle fyddai angen pwynt mynediad at fanc Cambria ar y stryd fawr.
English: With bank closures in our towns and villages across Wales being all too common, the vision presented by the team at Banc Cambria is an exciting one. For example, in my region, the constituency of Ogmore has just one bank left, and similar to what we've heard in Clwyd South as well. And, of course, in some constituencies they're at risk of disappearing altogether. The community-based model could have a wider application than just with banks, of course. Has the Minister given consideration to how we may be able to use the Banc Cambria model for other community-led businesses - in energy, for example - and what support will the Government be looking to provide?
Welsh: Gan fod cau banciau yn ein trefi a'n pentrefi ledled Cymru yn digwydd yn rhy gyffredin o lawer, mae'r weledigaeth a gyflwynwyd gan y tîm ym Manc Cambria yn un gyffrous. Er enghraifft, yn fy rhanbarth i, un banc yn unig sydd ar ôl yn etholaeth Ogwr, sy'n debyg i'r hyn a glywsom yn Ne Clwyd hefyd. Ac wrth gwrs, mewn rhai etholaethau maent mewn perygl o ddiflannu'n gyfan gwbl. Gallai fod defnydd ehangach na banciau'n unig i'r model cymunedol wrth gwrs. A yw'r Gweinidog wedi ystyried sut y gallwn ddefnyddio model Banc Cambria ar gyfer busnesau eraill a arweinir gan y gymuned - ym maes ynni, er enghraifft - a pha gymorth y bydd y Llywodraeth yn ceisio'i ddarparu?
English: And I very much appreciate that this is probably a next step. As the Member said, we need to establish Banc Cambria, we need to address the paucity, the devastation in terms of lack of bank branches. But I think it could be a model, couldn't it, and we will certainly be, I'm sure, building on that with your advice and support too.
Welsh: Ac rwy'n derbyn yn llwyr mai cam nesaf yw hwn yn ôl pob tebyg. Fel y dywedodd yr Aelod, mae angen inni sefydlu Banc Cambria, mae angen inni fynd i'r afael â'r prinder, a'r dinistr yn sgil prinder o ganghennau banc. Ond rwy'n credu y gallai fod yn fodel, oni allai, ac rwy'n siŵr y byddwn yn adeiladu ar hynny gyda'ch cyngor a'ch cefnogaeth hefyd.
English: Can I first of all say this is certainly an issue that I've raised myself with successive Welsh Governments? I think I raised this first with Edwina Hart, so very supportive in terms of my position in terms of Banc Cambria and the Welsh Government's approach to community banking. I listened very carefully to the answers provided, Minister, but I think what people will want to know, especially where there are towns in Wales, in my own constituency, where there perhaps were three or four banks a few years ago and now there are none at all. I think they'll be keen to understand timescales and when we might actually see that first physical bank appear in that town again. [ Interruption.] I know that past discussions - . I'm sure from past discussions - [ Interruption.] Sorry; bear with me. Drew, I'm sorry - . I think, from past discussions, Minister, I think there's going to be an issue of a Banc Cambria where they've said that they're going to make a point of going into towns where there are no banks at all. So, I'd be very grateful, Minister, if you could perhaps put some timescales in terms of when we'll see that first physical bank appear in a town for the first time.
Welsh: A gaf fi ddweud yn gyntaf fod hwn yn sicr yn fater rwyf wedi'i godi fy hun gyda Llywodraethau olynol yng Nghymru? Rwy'n credu i mi godi hyn yn gyntaf gydag Edwina Hart, a oedd mor gefnogol i fy safbwynt ar Fanc Cambria ac ymagwedd Llywodraeth Cymru tuag at fancio cymunedol. Gwrandewais yn astud iawn ar yr atebion a roddwyd, Weinidog, ond credaf mai'r hyn y bydd pobl eisiau ei wybod, yn enwedig lle mae yna drefi yng Nghymru, yn fy etholaeth i, lle'r oedd tri neu bedwar banc ychydig flynyddoedd yn ôl efallai, a lle nad oes unrhyw fanc o gwbl yno bellach. Rwy'n credu y byddant yn awyddus i ddeall amserlenni a gwybod pryd y gwelwn y banc ffisegol cyntaf hwnnw'n ymddangos yn y dref honno eto. [ Torri ar draws.] Gwn fod trafodaethau yn y gorffennol - . Rwy'n siŵr, o drafodaethau yn y gorffennol - [ Torri ar draws.] Mae'n ddrwg gennyf; byddwch yn amyneddgar. Drew, mae'n ddrwg gennyf - . O drafodaethau yn y gorffennol, Weinidog, rwy'n credu y bydd mater yn codi gyda Banc Cambria lle maent wedi dweud y byddant yn gwneud pwynt o fynd i drefi lle nad oes unrhyw fanciau o gwbl. Felly, byddwn yn ddiolchgar iawn, Weinidog, pe gallech ddarparu amserlenni efallai i nodi pryd y gwelwn y banc ffisegol cyntaf yn ymddangos mewn tref am y tro cyntaf.
English: I welcome this broad cross-party support this afternoon for the creation of a community bank for Wales. It is tightly regulated, as Members know, the banking sector, so we really have to await the satisfactory conclusion of the regulatory assessment. That's about assurance for investors and future members of Banc Cambria. But what they do - their aim is to open up in the order of 30 new outlets over the next decade.
Welsh: Rwy'n croesawu'r gefnogaeth drawsbleidiol eang hon y prynhawn yma i greu banc cymunedol i Gymru. Mae'r sector bancio'n cael ei reoleiddio'n dynn, fel y gŵyr yr Aelodau, felly mae'n rhaid inni aros i'r asesiad rheoleiddiol ddod i gasgliad boddhaol. Mae hynny'n ymwneud â sicrwydd i fuddsoddwyr ac aelodau o Fanc Cambria yn y dyfodol. Ond yr hyn a wnânt - eu nod yw agor tua 30 o safleoedd newydd dros y degawd nesaf.
English: And, Russell George, you managed excellently to persevere with your questioning despite the noises off on your Zoom. Well done.
Welsh: Russell George, fe wnaethoch lwyddo'n ardderchog i ddyfalbarhau gyda'ch cwestiynau er gwaethaf y synau cefndirol ar eich Zoom. Da iawn.
English: Questions to the Counsel General and Minister for the Constitution are next, and the first question is from Jack Sargeant.
Welsh: Cwestiynau i'r Cwnsler Cyffredinol a Gweinidog y Cyfansoddiad sydd nesaf, ac mae'r cwestiwn cyntaf gan Jack Sargeant.
English: Thank you, Jack Sargeant. I have regular discussions with the legal sector on a range of matters, including legislation relating to justice.
Welsh: Diolch, Jack Sargeant. Rwy'n cael trafodaethau rheolaidd gyda'r sector cyfreithiol ar amrywiaeth o faterion, gan gynnwys deddfwriaeth sy'n ymwneud â chyfiawnder.
English: I thank the Counsel General for that answer, and I'm very grateful for your obvious commitment - and long-standing commitment - to social justice. In your conversations with the legal profession in Wales, what references have been made to the legal aid cuts, and do you agree with me that the UK Government cuts mean it is far harder for most people, particularly working class people, to get justice in Wales and across the whole of the UK? And will you also, Counsel General, agree to meet with me and with my office to discuss this issue further?
Welsh: Diolch i'r Cwnsler Cyffredinol am yr ateb hwnnw, ac rwy'n ddiolchgar iawn am eich ymrwymiad amlwg - a'ch ymrwymiad hirsefydlog - i gyfiawnder cymdeithasol. Yn eich sgyrsiau â'r proffesiwn cyfreithiol yng Nghymru, pa gyfeiriadau a wnaed at y toriadau i gymorth cyfreithiol, ac a ydych yn cytuno bod toriadau Llywodraeth y DU yn golygu ei bod yn llawer anos i'r rhan fwyaf o bobl, yn enwedig pobl ddosbarth gweithiol, gael cyfiawnder yng Nghymru a ledled y DU gyfan? Ac a wnewch chi hefyd gytuno, Gwnsler Cyffredinol, i gyfarfod â mi a fy swyddfa i drafod y mater hwn ymhellach?
English: Minister, I do ask my colleagues to be brief in their questions; I will also ask Ministers to be brief in their answers as well, please.
Welsh: Weinidog, rwy'n gofyn i fy nghyd-Aelodau fod yn gryno yn eu cwestiynau; gofynnaf hefyd i Weinidogion fod yn gryno yn eu hatebion hefyd, os gwelwch yn dda.
English: Thank you for that, Deputy Presiding Officer. I think, then, I'll just conclude on that particular question by basically saying that the advice and support that's put forward by Welsh Government is an attempt to repair the gap that exists at the moment, but certainly an unsatisfactory repair.
Welsh: Diolch ichi am hynny, Ddirprwy Lywydd. Rwy'n credu, felly, y gwnaf orffen ar y cwestiwn penodol hwnnw drwy ddweud, yn y bôn, fod y cyngor a'r cymorth a gyflwynwyd gan Lywodraeth Cymru yn ymgais i drwsio'r bwlch sy'n bodoli ar hyn o bryd, ond mae hwnnw yn sicr yn drwsio anfoddhaol.
English: Too many disabled people continue to suffer social injustice because of the barriers to access and inclusion placed in their way at all levels of society. On 24 February this year, the Senedd voted in support of my Member's legislative proposal for a British Sign Language - or BSL - Bill. As a member of the cross-party group on deaf issues in the Senedd since 2003, and as chair of the cross-party group on disability in previous Senedd terms, this is an issue I've long been involved with in both north and south Wales. My proposed Bill would make provision to encourage the use of BSL in Wales, and improve access to education and services in BSL. As you know, however, the vote here in February only noted my legislative proposal, and a Bill therefore needs to be successfully proposed in this Parliament so that legislation can go forward, commencing with a wide public consultation. What discussions have you had, therefore, or will you have with the legal sector on ways in which the objectives of my proposed Bill could be promoted through legislation?
Welsh: Mae gormod o bobl anabl yn parhau i ddioddef anghyfiawnder cymdeithasol oherwydd y rhwystrau i fynediad a chynhwysiant a roddir yn eu ffordd ar bob lefel o gymdeithas. Ar 24 Chwefror eleni, pleidleisiodd y Senedd o blaid fy nghynnig deddfwriaethol gan Aelod ar gyfer Bil Iaith Arwyddion Prydain, neu Fil BSL. Fel aelod o'r grŵp trawsbleidiol ar faterion pobl fyddar yn y Senedd ers 2003, ac fel cadeirydd y grŵp trawsbleidiol ar anabledd yn nhymhorau blaenorol y Senedd, mae hwn yn fater rwyf wedi bod yn ymwneud ag ef ers tro byd yng ngogledd a de Cymru. Byddai fy Mil arfaethedig yn gwneud darpariaeth i annog y defnydd o BSL yng Nghymru, a gwella mynediad at addysg a gwasanaethau mewn BSL. Fel y gwyddoch, fodd bynnag, nodi fy nghynnig deddfwriaethol yn unig a wnaeth y bleidlais yma ym mis Chwefror, ac felly mae angen cynnig Bil yn llwyddiannus yn y Senedd hon fel y gall deddfwriaeth fynd rhagddi, gan ddechrau gydag ymgynghoriad cyhoeddus eang. Pa drafodaethau rydych wedi'u cael gyda'r sector cyfreithiol, felly, neu pa drafodaethau y byddwch yn eu cael, ynglŷn â ffyrdd y gellid hyrwyddo amcanion fy Mil arfaethedig drwy ddeddfwriaeth?
English: Thank you for the question. Obviously, the issue of individual Members' legislation is a matter for you, and it's a matter for the Senedd. What I'm keen to do is to actually have discussions with the legal profession collectively about the way in which we are able to actually provide the advice and the support that give support to our communities, all those who are actually the most vulnerable and in need. And I'd also draw your attention to the fact that it's the Conservative Government's proposals that, effectively, have excluded legal aid from all those issues of welfare and social areas that used to exist many years ago that now would probably be the substance of support to some of the objectives that you actually have. But I'm more than happy to have further discussions on that issue.
Welsh: Diolch am y cwestiwn. Yn amlwg, mater i chi yw cynnig deddfwriaethol gan Aelod, a mater i'r Senedd. Yr hyn rwy'n awyddus i'w wneud yw cael trafodaethau ar y cyd â'r proffesiwn cyfreithiol am y ffordd y gallwn ddarparu'r cyngor a'r cymorth sy'n rhoi cefnogaeth i'n cymunedau, yr holl rai mwyaf agored i niwed a'r rhai mewn angen. A hoffwn dynnu eich sylw hefyd at y ffaith mai cynigion y Llywodraeth Geidwadol sydd, i bob pwrpas, wedi eithrio cymorth cyfreithiol o'r holl faterion sy'n ymwneud â lles a meysydd cymdeithasol a arferai fodoli flynyddoedd lawer yn ôl a fyddai bellach, mae'n debyg, yn sylwedd y gefnogaeth i rai o'r amcanion sydd gennych mewn gwirionedd. Ond rwy'n fwy na pharod i gael trafodaethau pellach ar y mater hwnnw.
English: Thank you for that question. I've had an initial meeting with the Minister for Finance and Local Government to discuss budgets for my portfolio responsibilities. As the Thomas commission makes clear, expenditure on justice would be more effective if there were greater devolution, allowing us to take a whole-system approach.
Welsh: Diolch ichi am y cwestiwn hwnnw. Rwyf wedi cael cyfarfod cychwynnol gyda'r Gweinidog Cyllid a Llywodraeth Leol i drafod cyllidebau ar gyfer fy nghyfrifoldebau portffolio. Fel y mae comisiwn Thomas yn dweud yn glir, byddai gwariant ar gyfiawnder yn fwy effeithiol pe bai mwy o ddatganoli, gan y byddai hynny'n caniatáu inni fabwysiadu dull system gyfan.
English: Diolch. One of the oddest things about our devolution arrangement is that almost 40 per cent of the total funding for justice in Wales comes from Wales, despite us having no control in this policy field. To coin a phrase, it's like having the worst of both worlds. As the 'Justice in Wales for the People of Wales' report said, 'Justice should be at the heart of government.' Can the Counsel General please update this Senedd on discussions with counterparts in Westminster to remedy this anomaly?
Welsh: Diolch. Un o'r pethau rhyfeddaf am ein trefniant datganoli yw bod bron i 40 y cant o gyfanswm y cyllid ar gyfer cyfiawnder yng Nghymru yn dod o Gymru, er nad oes gennym reolaeth yn y maes polisi hwn. Os goddefir yr ymadrodd, mae fel cael y gwaethaf o'r ddau fyd. Fel y dywedodd adroddiad 'Cyfiawnder yng Nghymru dros Bobl Cymru', 'Dylai cyfiawnder fod wrth wraidd y llywodraeth.' A all y Cwnsler Cyffredinol roi'r wybodaeth ddiweddaraf i'r Senedd hon am drafodaethau gyda swyddogion cyfatebol yn San Steffan i gywiro'r anghysondeb hwn?
English: Well, there will be discussions that will be taking place in respect of those anomalies, and it's certainly my intention to pursue those and to have a number of meetings to explore the issues of devolution of justice, the issues of devolution of policing, in particular, as well. These are matters that have been raised on this floor many, many times. I think the devolution of police and the devolution of justice are an inevitability, because the logic is there. I think it is unfortunate that in many cases it has been turned as though it is somehow some sort of territorial matter, whereas the real issue about justice and the devolution of justice is how it is part and parcel of our social and economic policy, our social foundations. Justice is a part of that, and it is one of the key levers of being able to fulfil the social objectives that we have.
Welsh: Wel, bydd trafodaethau'n cael eu cynnal mewn perthynas â'r anghysondebau hynny, ac yn sicr fy mwriad yw mynd ar drywydd y rheini a chael nifer o gyfarfodydd i archwilio materion yn ymwneud â datganoli cyfiawnder, a materion datganoli plismona yn arbennig hefyd. Mae'r rhain yn faterion sydd wedi'u codi ar y llawr hwn lawer gwaith. Credaf fod datganoli'r heddlu a datganoli cyfiawnder yn anochel, oherwydd mae'r rhesymeg yno. Credaf ei bod yn anffodus, mewn llawer o achosion, ei fod wedi'i droi fel pe bai'n rhyw fath o fater tiriogaethol rywsut, ond mae'r broblem go iawn gyda chyfiawnder a datganoli cyfiawnder yn ymwneud â sut y mae'n rhan annatod o'n polisi cymdeithasol ac economaidd, ein sylfeini cymdeithasol. Mae cyfiawnder yn rhan o hynny, ac mae'n un o'r prif ddulliau o gyflawni'r amcanion cymdeithasol sydd gennym.
English: I now call on party spokespeople to question the Minister. Conservative spokesperson, Darren Millar.
Welsh: Galwaf yn awr ar lefarwyr y pleidiau i holi'r Gweinidog. Llefarydd y Ceidwadwyr, Darren Millar.
English: The 'Reforming our Union' paper was made available in its original form to UK Government, and the reforming the UK - the most recent version that has been published has also been made available to UK Government.
Welsh: Roedd y papur 'Diwygio ein Hundeb' ar gael ar ei ffurf wreiddiol i Lywodraeth y DU, ac mae diwygio'r DU - mae'r fersiwn ddiweddaraf sydd wedi'i chyhoeddi hefyd ar gael i Lywodraeth y DU.
English: So, from that answer, Minister, I gather that you simply shared the document with them, rather than actually had any meaningful engagement with the UK Government prior to you actually publishing that document. Do you accept that, on the one hand, you can't bang on about the need for mutual respect between two Governments when you aren't giving the Government of the United Kingdom a heads-up when you're publishing proposals that affect the United Kingdom and talk about your agenda for its future? Why do you think that it's okay for you to publish such documents without any engagement when the very first people to carp if such a document had ever been produced by the UK Government would be Welsh Government Ministers themselves, suggesting that it would have been an act of disrespect? Do you accept that you were wrong not to have a discussion prior to the publication of these documents and not to engage with UK Government Ministers on this matter?
Welsh: Felly, o'r ateb hwnnw, Weinidog, deallaf eich bod wedi rhannu'r ddogfen â hwy a dim mwy na hynny, yn hytrach na'ch bod wedi cael unrhyw ymgysylltiad ystyrlon â Llywodraeth y DU cyn ichi gyhoeddi'r ddogfen honno mewn gwirionedd. A ydych yn derbyn, ar y naill law, na allwch rygnu ymlaen am yr angen am barch cydradd rhwng dwy Lywodraeth pan nad ydych yn rhoi gwybod i Lywodraeth y Deyrnas Unedig pan fyddwch yn cyhoeddi cynigion sy'n effeithio ar y Deyrnas Unedig ac yn siarad am eich agenda ar gyfer ei dyfodol? Pam eich bod yn meddwl ei bod yn iawn i chi gyhoeddi dogfennau o'r fath heb unrhyw ymgysylltiad er mai Gweinidogion Llywodraeth Cymru eu hunain fyddai'r bobl gyntaf i achwyn pe bai Llywodraeth y DU wedi cynhyrchu dogfen o'r fath, gan awgrymu ei bod yn weithred amharchus? A ydych yn derbyn eich bod yn anghywir i beidio â chael trafodaeth cyn cyhoeddi'r dogfennau hyn ac i beidio ag ymgysylltu â Gweinidogion Llywodraeth y DU ar y mater hwn?